 **HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: SZO/325-1/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. május 26-ai nyilvános ülésére**

**Tárgy:** Hévíz Város Önkormányzat Képviselő-testülete részéről alkotott önkormányzati rendeletek hatályosulása

**Az előterjesztő:** Papp Gábor polgármester

**Készítette:**  dr. Márkus Mirtill aljegyző

dr. Keserű Klaudia jogász

dr. Lengyel Katalin jogász

**Megtárgyalta:** Pénzügyi, Turisztikai és Városfejlesztési Bizottság

Oktatási, Kulturális és Sport Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

**Magyarország Alaptörvénye** 32. cikk (2) bekezdése értelmében a feladatkörében eljáró helyi önkormányzat az alábbi két esetben jogosult önkormányzati rendeletet alkotni:

1. A helyi önkormányzat eredeti jogalkotói hatáskörben olyan helyi társadalmi viszonyok rendezésére jogosult önkormányzati rendeletet alkotni, melyet törvény nem szabályoz.
2. A helyi Önkormányzat törvényben kapott felhatalmazás alapján is jogosult önkormányzati rendeletet alkotni. Ebben az esetben **a jogalkotásról szóló 2010. évi CXXX. törvény** 5. § (4) bekezdése értelmében a helyi önkormányzat nem csak jogosult, hanem köteles is az önkormányzati rendeletet megalkotni, feltéve, hogy a felhatalmazást adó jogszabályból kifejezetten más nem következik.

A **Helyi Önkormányzatok Európai Chartájáról szóló**, 1985. október 15-én, Strasbourgban kelt egyezmény kihirdetéséről szóló **1997. évi XV. törvény** 3. cikk 1. pontja értelmében a helyi önkormányzás a helyi önkormányzatoknak azt a jogát és képességét jelenti, hogy a – jogszabályi keretek között – a közügyek lényegi részét saját hatáskörükben szabályozzák, és igazgassák a helyi lakosság érdekében.

Az önkormányzati rendeletek megalkotásánál figyelemmel kell lenni arra, hogy azok nemzetközi szerződéssel, az Európai Unió jogi aktusával, az Alaptörvénnyel, vagy más jogszabállyal nem lehetnek ellentétesek. Hévíz Város Önkormányzatnak jelenleg 59 db hatályos rendelete van.

2015. évben 51 db önkormányzati rendelet került megalkotásra, ebből 7 új rendelet, 44 pedig a már meglévő rendeletek módosítása. 2016. évben idáig 16 db önkormányzati rendeletet fogadott el a Képviselő-testület, ebből 2 db új rendelet, 14 pedig módosító rendelet.

Időről-időre szükségessé válik a hatályos önkormányzati rendeletek felülvizsgálata és annak megállapítása, hogy adott rendelet hatályának fenntartása továbbra is indokolt-e a társadalmi, szociális, valamint gazdasági érdekek figyelembevételével. A felülvizsgálat további indokaként jelölhető meg a magasabb szintű jogszabályi környezet változása, és a jogbiztonság követelményének való megfelelés biztosítása.

A felülvizsgálat során fontos szerepet játszik a dereguláció is, amelynek keretében a végrehajtott vagy párhuzamos jogszabályok és jogszabályi rendelkezések hatályon kívül helyezésével formai értelemben csökkenthető a jogi szabályozás, így a hatályos joganyag nem változik (technikai dereguláció). A felülvizsgálat során szem előtt kell tartani, hogy amennyiben egy adott rendelet jelentős részét módosítani kellene, helyette célszerűbb egy új, átlátható rendelet alkotása.

A jelen előterjesztéshez mellékelve lett a jelenleg hatályos helyi rendeleteket tartalmazó részletes táblázat, amelyben a rendeletek feltüntetése mellett megtalálható azok alkalmazhatóságának értékeléseként a javaslat a rendelet esetleges hatályon kívül helyezésére vagy teljes körű felülvizsgálatára is, a feladatellátásra vonatkozó ütemterv. Amennyiben valamely rendelet nem igényel módosítást, az erre vonatkozó utalást is tartalmazza a táblázat.

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek!

A döntés egyszerű többséget igényel.

**2.**

**Határozati javaslat**

Hévíz Város Önkormányzat Képviselő-testülete az önkormányzati rendeletek utófelülvizsgálati eljárásáról szóló tájékoztatást megismerte, és felkéri a polgármestert és a jegyzőt a további eljárásra, az önkormányzati rendelet-tervezetek képviselő-testület elé terjesztésére.

Felelős: Papp Gábor polgármester

dr. Tüske Róbert jegyző

Határidő: folyamatos és 2017. december 31.

**3.**

**Bizottsági állásfoglalás**

**4.**

**Mellékletek**

|  |  |
| --- | --- |
| **Módosítás határideje: 2016. december 31. napja** | |
| **A rendelet száma** | **A rendelet tárgya** |
| **6/1992. (V.19.)** | A belterületi határ módosításáról |
| **32/1995. (XII.19.)** | Az egyes közszolgáltatások kötelező igénybevételéről |
| **8/1998. (III.31.)** | A környezetvédelemről |
| **10/2000. (VI.1.)** | Hévíz város közterületeinek általános rendjéről |
| **19/2000.(XI. 30.)** | A temetőkről és a temetkezés rendjéről |
| **7/2001. (III.14.)** | Településfejlesztési célú elővásárlási jog megállapításáról |
| **9/2004. (IV.1.)** | A helyi címer és zászló alapításáról és használatának rendjéről |
| **24/2004. (VI.30.)** | Az önkormányzat tulajdonában lévő lakások és nem lakás célú helyiségek bérletéről, valamint elidegenítésükről |
| **43/2004. (XII.15.)** | Az Önkormányzat közművelődési feladatairól, a helyi közművelődés támogatásáról |
| **28/2005. (XII.15.)** | A közterületek használatáról |
| **5/2008. (I.30.)** | Önkormányzati rendeletekben meghatározott helyszíni bírságok összegének módosításáról |
| **5/2009. (II.27.)** | Az önkormányzati intézményekben folyó munkahelyi étkeztetésről |
| **4/2010. (II.10.)** | A helyi adókról |
| **5/2010. (II.10.)** | A nehéz helyzetbe került természetes személyek lakáshitel-törlesztésének támogatásáról |
| **15/2010. (VI.30.)** | Az idegenforgalmi adó beszedésre kötelezettek bejelentési, nyilvántartás-vezetési kötelezettségéről |
| **4/2011. (I.26.)** | A költségvetési és zárszámadási rendelet tartalmának (szerkezetének, táblázatainak) meghatározásáról |
| **60/2011. (XI.10.)** | A jégpálya nyitva tartásáról és használatának díjáról |
| **29/2012. (VI.27.)** | Az önkormányzati biztosról |
| **47/2013. (XI. 27.)** | Az államháztartáson kívülre nyújtott támogatásokról |
| **2/2014. (II. 12. )** | HVÖ 2014. évi költségvetése |
| **19/2014. (IV. 29.)** | HVÖ 2013. évi gazdálkodásának zárszámadásáról |
| **3/2015. (II. 17.)** | HVÖ 2015. évi gazdálkodásáról |
| **23/2015. (V. 29.)** | HVÖ 2014. évi gazdálkodásának zárszámadásáról |
| **36/2015. (X. 5.)** | Az egyéb szálláshelyek minőségfejlesztési támogatásáról |
| **2/2016. (I. 29.)** | Hévíz Város Önkormányzat 2016. évi költségvetéséről |
|  | |
|  | |
| **Módosítás határideje: 2017. június 30. napja** | |
| **32/2004. (IX.1.)** | A közterület-felügyeletről |
| **2/2005. (I.26.)** | Lakáscélú helyi támogatásokról |
| **16/2007. (VI.1.)** | Az épített örökség értékeinek helyi védelméről |
| **31/2007. (XII.20.)** | A helyi jelentőségű védett természeti terület védettségének fenntartásáról |
| **21/2008. (X.1.)** | Hévíz város közterületein a járművel várakozás rendjéről |
| **3/2011. (I.26.)** | A közterületen történő dohányzás korlátozásáról |
| **29/2011. (IV.13.)** | A Hévíz 1626/4. hrsz. ingatlant érintő változtatási tilalom elrendeléséről |
| **16/2012. (III.28.)** | Helyi kitüntető cím és kitüntető díjak alapításáról és adományozásáról |
| **30/2012. (VI.27.)** | A Polgármesteri Hivatalban foglalkoztatott közszolgálati tisztviselők egyéb juttatásairól |
| **45/2012. (IX.28.)** | Az önkormányzati fenntartású köznevelési intézményekben térítési díj, tandíj ellenében biztosított köznevelési feladatokról |
| **2/2013. (III.4.)** | Hévíz Város Önkormányzat pénzkezelésének rendjéről |
| **10/2013. (IV.11.)** | A településképi véleményezési eljárásról |
| **11/2013. (IV.11.)** | A településképi bejelentési eljárásról |
| **12/2013. (IV.11.)** | A helyi településrendezési előírások tartalmáról szóló előzetes tájékoztatás és a tervekkel kapcsolatos szakmai konzultáció szabályairól |
| **5/2014. (II. 5.)** | A külföldi kiküldetésekről |
| **16/2014. (III. 27.)** | Az életvitelszerű közterületi tartózkodás szabályairól |
| **21/2014. (IV. 29.)** | A szociális szolgáltatásokról és a személyes gondoskodást nyújtó gyermekjóléti ellátásokról |
| **11/2015. (II. 26.)** | A települési támogatásról |
| **15/2015. (III. 30.)** | A közalkalmazottak lakáscélú támogatásáról |
| **42/2015. (XI. 11.)** | A szociális célú tüzelőanyag támogatás helyi szabályairól |
| **44/2015. (XI. 27.)** | Hévíz Hazavár Önkormányzati útiköltség hozzájárulás és ösztöndíj elbírálásának helyi szabályozásáról |
| **13/2016. (III. 31.)** | A Hévízi Polgármesteri Hivatalban igazgatási szünet elrendeléséről |
|  | |
| **Módosítás határideje: 2017. december 31. napja** | |
| **41/2003. (XII.22.)** | Hévíz Város Építési Szabályzatáról és Szabályozási Tervéről |
| **57/2011. (X.28.)** | Az építészeti-műszaki tervtanács működéséről |
| **13/2013. (IV.30.)** | A hivatali helyiségen és hivatali munkaidőn kívül történő házasságkötés díjáról |
| **24/2013. (VI.26.)** | A közösségi együttélés alapvető szabályairól, valamint ezek elmulasztása, megszegése jogkövetkezményeiről |
| **25/2013. (VI.26.)** | Az egészségügyi alapellátások körzeteiről |
| **39/2013. (X.31.)** | A közterületek elnevezéséről, a házszám megállapítás szabályairól |
| **46/2013. (XI. 27.)** | A talajterhelési díjról |
| **22/2014. (IV. 29.)** | A vagyongazdálkodásról |
| **32/2014. (IX. 25.)** | Hévíz Város Közoktatásáért és Év tanára díj alapításáról és adományozásáról |
| **34/2014. (X. 30.)** | A Képviselő-testület és Szervei Szervezeti és Működési Szabályzatáról |
| **45/2014. (XII. 15.)** | A nem közművel összegyűjtött háztartási szennyvíz begyűjtésére vonatkozó közszolgáltatás helyi szabályairól |
|  | |

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia  dr. Lengyel Katalin | jogász |  |  |
| Dr. Márkus Mirtill | aljegyző |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |