Iktatószám: HTO/784-1/2016.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2016. május 26-ai ülésére**

**Tárgy:** A Teréz Anya Szociális Integrált Intézmény Szervezeti és Működési Szabályzatának, Szakmai Programjának, és Házirendjének elfogadása

**Az előterjesztő:** Papp Gábor polgármester

**Készítette:**  Varga András Intézményvezető

**Megtárgyalta:** Oktatási, Kulturális és Sport Bizottság

Jogi- Ügyrendi, Szociális Bizottság

Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A Nemzeti Rehabilitációs és Szociális Hivatal (a továbbiakban: Hivatal) hatósági ellenőrzés keretében - 2015. június 16-24. között - vizsgálta a Hévíz Város Önkormányzata (a továbbiakban: Fenntartó) fenntartásában működő, Teréz Anya Szociális Integrált Intézmény (a továbbiakban: TASZII) 8380 Hévíz, Szent András u. 11/A által nyújtott szociális étkeztetés, családsegítés, házi segítségnyújtás, gyermekjóléti szolgáltatás, időskorúak nappali ellátása, bölcsőde, jelzőrendszeres házi segítségnyújtás, idősek otthona működését.

Az ellenőrzés megállapításairól szóló SHF-A/5997/2016. számú végzését (a továbbiakban: végzés) megküldte a Fenntartónak, hogy a végzés kézhezvételét követő négy hónapon belül a hatósági ellenőrzés során feltárt, és végzésében rögzített hiányosságok, jogszabálysértések megszüntetéséről gondoskodjon és a jogszerű állapot helyreállítását fenti határidőn belül hitelt érdemlően igazolja. Egyben tájékoztatta a Fenntartót, hogy az önkéntes teljesítés elmaradása esetén a Hivatal – a jogsértés jellegéhez és súlyához igazodóan - a jogszabályokban meghatározott jogkövetkezményeket alkalmazhat.

Az alapdokumentumok módosításának további indoka a 2016. január 1. napjától hatályos jogszabályváltozások kapcsán a működési engedélyeztetés szakértői véleményének módszertani ajánlása alapján pontosításra kerültek.

A Hivatal végzését az 4. számú melléklet tartalmazza.

A végzésben szereplő hiányosságok, jogszabálysértések felszámolásával kapcsolatosan a Fenntartó és a TASZII Intézményvezető haladéktalanul megkezdte az intézkedésék megtételét, illetve a végzés egyes pontjai tekintetében a TASZII az ellenőrzés befejezését követően több hiányosságban haladéktalanul megszüntette a jogszabálysértő állapotot.

A végzés 1. és 3. pontja képezi, illetve képezte azon intézkedéseket, amelyben a meghatározott intézkedések megtétele műszaki megoldás és költségvetési vonzattal jár.

A végzés 1. pontja tekintetében a lakószobák műszeres mérőeszközzel történő mérése megtörtént, továbbá az ágazati jogszabályok alapján megállapításra került, hogy a szoba lakóterülete a vonatkozó rendeletnek megfelelnek.

A végzés 3. pontja bölcsőde épületére és udvarára vonatkozó előírások a „bölcsődei nevelés-gondozás szakmai szabályait tartalmazó módszertani levélben” foglaltak alapján kerültek előírásra.

Időközben megjelent a 2017. január 1. napjával hatályba lépő, 6/2016. (III. 24.) EMMI rendelet, amely A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendeletet módosítja. Az ebben foglalt előírások alapján a bölcsőde jelenlegi tárgyi feltételei megfelelnek a leendő jogszabályi rendelkezésnek. Így az ellenőrzést követő végzésben előírt műszaki átalakítások végrehajtása esetében határidő hosszabbítás javasolt (melyre a végzésben foglaltak szerint lehetőség van), figyelembe véve a hamarosan hatályba lépő rendelkezéseket.

A Hivatal végzésének megállapításai alapján a TASZII alapdokumentumainak: Szakmai Program, a Szervezeti és Működési Szabályzat, valamint a Házirend módosítása is szükségessé vált. Az alapdokumentumok az ellenőrzés megállapításai alapján, illetve azok szövegének közérthetősége, egyértelmű megfogalmazása miatt is módosításra kerültek.

Az előterjesztés külön mellékleteiben beterjesztett új alapdokumentumokban piros színnel kiemelt szövegrészei tartalmazzák a 2016. május 31. napjáig hatályos alapdokumentumokhoz képest bekövetkezett változásokat, amelyeket az ellenőrzés megállapításai, illetve kisebb mértékben az egyértelmű szövegezés tettek szükségessé.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**1.**

**Határozati javaslat**

**Normatív határozat címe:** Teréz Anya Szociális Integrált Intézmény Szervezeti és Működési Szabályzatának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatát az előterjesztés 1. melléklete alapján elfogadja. A Szakmai Program hatályba lépésének időpontja 2016. június 1. napja.

**Felelős:** Papp Gábor polgármester

**Határidő:** 2016. május 30.

**2.**

**Határozati javaslat**

**Normatív határozat címe:** Teréz Anya Szociális Integrált Intézmény Szakmai Programjának elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Szakmai Programját az előterjesztés 2. melléklete alapján elfogadja. A Szakmai Program hatályba lépésének időpontja 2016. június 1. napja.

**Felelős:** Papp Gábor polgármester

**Határidő:** 2016. május 30.

**3.**

**Határozati javaslat**

**Normatív határozat címe:** Teréz Anya Szociális Integrált Intézmény Házirendjének elfogadása

Hévíz Város Önkormányzat Képviselő-testülete a Teréz Anya Szociális Integrált Intézmény Házirendjét az előterjesztés 3. melléklete alapján elfogadja. A Házirend hatályba lépésének időpontja 2016. június 1. napja.

**Felelős:** Papp Gábor polgármester

**Határidő:** 2016. május 30.

**3.**

**Bizottsági állásfoglalás**

**4.**

**Mellékletek**

**1. melléklet:** Teréz Anya Szociális Integrált Intézmény Szervezeti és Működési Szabályzatának elfogadása

**2. melléklet:** Teréz Anya Szociális Integrált Intézmény Szakmai Programjának elfogadása

**3. melléklet:** Teréz Anya Szociális Integrált Intézmény Házirendjének elfogadása

**4. melléklet:** Nemzeti Rehabilitációs és Szociális Hivatal Szociális Hatósági Főosztály SHF-A/5997/2016. számú végzése

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Mb. Hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **Varga András** | **TASZII intézményvezető** |  |  |
|  |  |  |  |